Darren's bolig ligger fantastisk godt i forhold til transportmuligheder (Liverpool Street St.) og markedsshopping (Spitalfields, Brick Lane). Lige for tiden er et stort byggeri i gang i nærheden, hvilket kan give lidt støj om dagen.
Det er et dejligt lyst værelse, med adgang til eget bad og toilet. Wi-fi fungerer upåklageligt - der var lidt problemer i starten, men det blev hurtigt ordnet. Der er ingen arbejdsplads på selve værelset - i stedet kan man sidde i den kombinerede opholdsstue/køkken.
Darren er en hyggelig vært, som gerne vil snakke, høre om dagens oplevelser, give sin egen mening til kende, samt give gode råd om nærliggende restauranter mv.